**Sofokles: Antigona**

✪**bibliografski podatki:**

✰avtor: Sofokles

✰naslov: Antigona, Kralj Ojdipus

✰prevod, spremna beseda in opombe: Kajetan Gantar

✰likovne priloge iz cikla Tragos, Stojana Batiča

✰ljubljana, 1996

✰založba: Mladinska knjiga

✰zbirka: Klasiki Kondorja

✪**prizorišče:** Prostor pred kraljevsko palačo v Tebah, v ozadju je palača z velikimi vrati

✪drama naj bi se odvila v nekaj dneh

✪**osebe:**

✰Antigona – sestra Eteokla in Polinejka, nečakinja Kreona

✰Ismena – Antigonina sestra

✰Kreon – tebanski kralj, več mu je za državo kot za družino

✰Hajmon – Kreonov sin, Antigonin zaročenec

✰Evridika – Kreonova žena

✰Tejrezias – videc

✰stražar

✰glasnik

✰vodja zbora

✰zbor tebanskih starcev

✪**obnova zgodbe:**

Dva brata Eteokel in Polinejk sta se sprla zaradi prestola, ki ga je zasedel Eteokel. Zato Polinejk napade Tebe. V spopadu umreta oba brata, eden drugega zabodeta. Novi kralj Teb, Kreon, se odloči, da bo Eteokla pokopal z vsemi častmi, ker je Tebe branil, Polinejka pa ne bo smel pokopati in objokavati nihče. Polinejkova in Eteoklova sestra Antigona se s tem ne strinja in pride pokopat Polinejka. Pri tem jo zasačijo stražarji trupla in jo privedejo Kreonu. Kralj se odloči da jo bo za kazen živo pokopal, čeprav temu nasprotujejo njegov sin Hajmon, ki je zaročen z Antigono. H Kreonu pride tudi videc Tejrezias, in šele z njegovo pomočjo kralj ugotovi, da je storil napako. Ko najprej pokoplje Polinejka, se odpravi še h Antigoninem podzemnem zaporu. Takrat pa zališi sinov krik in spozna, da je prepozno. V podzemni kamri visi obešena Antigona, njegov sin pa hoče zabosti najprej njega, nato pa zabode sebe. Ko novico o sinovi smrti sliši Evridika, Kreonova žena, se ubije tudi ona. Kralj je tako zaradi svoje nespameti ostal brez ljubljenih.

✪**izreki:**

✰Antigona, str. 8: »Ne more mi braniti, kar je moje!«

✰Ismena, str. 10: »Če je uspeh dvomljiv, se sploh ne loti!«

✰Kreon, str. 26: »Sovražnik ti še v smrti ni prijatelj!«

✰Antigona, str. 26: »Ne da sovražim, da ljubim sem na svetu!«

✰Hajmon, str. 34: »Država ni last enega moža!«

✰Kreon, str. 47: »Vedi, da moja volja ni naprodaj!«

✪**moje mnenje:**

Zgodba mi je bila zelo všeč, saj govori o tem, kako hudo lahko plačaš za svoje napake. Ena sama odločitev ti lahko usodno spremeni življenje. Kralj Kreon se je napačno odločil in je preslišal svarila sina, pa tudi vidca, in je moral zaradi tega hudo trpeti. Zgodba se mi zdi še vedno aktualna in si jo z lahkoto zamišljam tudi v sedanjosti. Bogat poslovnež zaradi družbenega ugleda noče pomagati bratu sinove zaročenke, ki je v velikih težavah ... in tako naprej.

Zelo všeč so mi bile tudi enovrstične misli, k isem jih izpisala, saj so brezčasne in tako resnične, da so včasih že krute.

Upam, da bodo domača branja vedno naredila takšen vtis name, zgodbo o Antigoni pa si bom z veseljem prebrala še enkrat.